CELEX: 32011R1248
Language: lv
Date: 2011-11-29 00:00:00
Title: Komisijas Īstenošanas regula (ES) Nr. 1248/2011 ( 2011. gada 29. novembris ) par atsevišķu preču klasifikāciju kombinētajā nomenklatūrā

2.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 319/37
            
         KOMISIJAS ĪSTENOŠANAS REGULA (ES) Nr. 1248/2011
   (2011. gada 29. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu vai citus pasākumus, kas saistīti ar preču tirdzniecību
            
         
               (3)
            
            
               Šīs regulas pielikuma tabulas 1. slejā aprakstītās preces saskaņā ar minētajiem vispārīgajiem noteikumiem jāklasificē saskaņā ar minētās tabulas 2. slejā norādīto KN kodu atbilstīgi 3. slejā noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. slejā aprakstītās preces kombinētajā nomenklatūrā klasificē ar tabulas 2. slejā norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 29. novembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Iekārta lietošanai liftā, tās izmēri ir aptuveni 83 × 70 × 30 cm, tās svars ir 418 kg (tā sauktā “bezpārnesumu vilces iekārta”), un tā sastāv no:
                  
                              —
                           
                           
                              magnētelektriskā sinhromotora ar jaudu 3,4 kW,
                           
                        
                              —
                           
                           
                              skriemeļa uz motora vārpstas,
                           
                        
                              —
                           
                           
                              bremzēšanas sistēmas,
                           
                        
                              —
                           
                           
                              signālu ģeneratora kabeļu pareizā novietojuma noteikšanai (drošības uzraudzības sistēma).
                           
                        Iekārtu uzstāda lifta šahtā lifta kabīnes pacelšanai un nolaišanai.
               
               
                  8425 31 00
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVI sadaļas 2.a piezīmi un KN kodu 8425 un 8425 31 00 formulējumu.
                  Iekārta sastāv no elektromotora un skriemeļa uz motora vārpstas. Ņemot vērā tās īpašības, tā jāuzskata par vinču, kas minēta pozīcijā 8425.
                  Bremžu sistēmas klātbūtne vai kabeļa vai siksnas trūkums neizslēdz iekārtas klasificēšanu kā vinču (sk. arī HS klasifikācijas atzinumu 8425.31/1). Drošības uzraudzības sistēmas klātbūtne nemaina vinčas īpašības.
                  Tāpēc klasificēšana pie lifta daļām pozīcijā 8431 nav iespējama.
                  Tāpēc iekārta ir klasificējama ar KN kodu 8425 31 00 kā vinča, kas darbināma ar elektromotoru.